**Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov

**Termín začatia a ukončenia PPK:** 3. 5. 2011 – 6. 5. 2011

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy | x |  |   |
| 2. Vplyvy na podnikateľské prostredie – dochádza k zvýšeniu regulačného zaťaženia? |   |   | x |
| 3, Sociálne vplyvy – vplyvy  na hospodárenie obyvateľstva,-sociálnu exklúziu,- rovnosť príležitostí a rodovú rovnosť a vplyvy na zamestnanosť | x |   |   |
| 4. Vplyvy na životné prostredie |   | x |   |
| 5. Vplyvy na informatizáciu spoločnosti | x |  |   |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Umožnenie „prenosu“ štátneho príspevku, priznaného pred 1. júlom 2003 na pôvodný hypotekárny úver a ktorý je garantovaný po celú dobu splatnosti hypotekárneho úveru, aj na nový hypotekárny úver poskytnutý po 1. januári 2012, ktorým sa splatí pôvodný hypotekárny úver, bude znamenať zníženie nárokov na štátny rozpočet počnúc rokom 2012. Ku koncu roka 2010 bolo evidovaných 20 600 zmlúv o hypotekárnom úvere so štátnym príspevkom, ktorý je garantovaný po celú dobu splatnosti hypotekárneho úveru. Mesačné výdavky zo štátneho rozpočtu na tieto úvery boli v roku 2010 okolo 984,749 tis. eur. Je dôležité poznamenať, že úrokové sadzby pri týchto hypotekárnych úveroch sú pomerne vysoké a pohybujú sa v rozmedzí od 1,74% do 11,75%, pričom až viac ako 10% týchto hypotekárnych úverov má úrokovú sadzbu vyššiu ako 10%.

V prípade, ak by sa pri 10% z celkového počtu hypotekárnych úverov s garantovanou výškou štátneho príspevku vplyvom prenosu štátneho príspevku znížila úroková sadzba na hodnotu 5,4% (priemerná úroková sadzba z novoposkytnutých úverov na bývanie pri fixácii 1 až 10 rokov), ročné úspory štátneho rozpočtu by sa pohybovali okolo 709 tis. eur.

Takisto je nutné spomenúť pozitívny vplyv na hospodárenie obyvateľstva, nakoľko zvýšenie informovanosti o úrokovej sadzbe, možnosť prenosu pôvodne priznaného štátneho príspevku na nový hypotekárny úver v súčinnosti s možnosťou bezodplatného predčasného splatenia hypotekárneho úveru v období refixácie umožní klientom lepšie sa rozhodovať o konkrétnom hypotekárnom obchode – či pokračovať s daným hypotekárnym úverom alebo si vziať nový výhodnejší hypotekárny úver. Pri takých istých predpokladoch, ktoré boli použité pri vyčíslení úspor štátneho rozpočtu, by ročné úspory obyvateľstva predstavovali 744 tis. eur.

Na druhej strane dôjde k určitému zníženiu čistých úrokových príjmov hypotekárnych bánk, ktoré sa prvýkrát prejaví za účtovné obdobie roka 2012. Pri takých istých predpokladoch použitých v predchádzajúcich prípadoch by výpadky z úrokových príjmov hypotekárnych bánk boli vo výške 1 454 tis. eur.

**A.4. Alternatívne riešenia**

-

**A.5. Stanovisko gestorov**

|  |  |  |  |  |
| --- | --- | --- | --- | --- |
| Pripomienkujúci rezort | Pripomienka | Typ  | Vyhodn. | Spôsob vyhodnotenia |
| Ministerstvo hospodárstva SR  | Súhlas s doložkou vybraných vplyvov - Negatívne vplyvy na podnikateľské prostredie. Zároveň v zmysle Jednotnej metodiky žiada o doplnenie Analýzy vplyvov na podnikateľské prostredie do začatia MPK. | O | A | Doplnenie doložky vybraných vplyvov.  |
| Ministerstvo financií SR |  V doložke vplyvov žiada vyznačiť pozitívne vplyvy na informatizáciu spoločnosti a zároveň žiadame vypracovať analýzu vplyvov na informatizáciu spoločnosti, a to nasledovne:**V časti 6.1. analýzy** navrhuje doplniť vetu: „Áno, zverejňovaním aktuálnej výšky referenčnej úrokovej sadzby pre jednotlivé meny a pre jednotlivé doby fixácie úrokovej sadzby hypotekárneho úveru na webovom sídle Národnej banky Slovenska sa zavádza nová elektronická služba s úrovňou I (informatívna úroveň).“.Ostatné časti analýzy navrhuje vyplniť slovom „nie“.Zároveň žiada dopracovať analýzu vplyvov v súlade s jednotnou metodikou na posudzovanie vplyvov v nadväznosti na pozitívny vplyv na rozpočet verejnej správy | Z | A | Doplnenie doložky vybraných vplyvov. |
| Ministerstvo práce, sociálnych vecí a rodiny SR  | Keďže návrh predpokladá sociálne vplyvy, tieto vplyvy je potrebné identifikovať a vyčísliť v rámci analýzy sociálnych vplyvov podľa prílohy č. 4 Jednotnej metodiky na posudzovanie vybraných vplyvov, ktorú žiada doplniť. | O | A | Doplnenie doložky vybraných vplyvov. |
| Ministerstvo životného prostredia SR | Bez pripomienok |  |  |  |